Poslovni broj: 6 St-455/17-7


2
Poslovni broj: 6 St-455/17-7

[bookmark: _GoBack]


Republika Hrvatska
Trgovački sud u Zadru
Zadar, Dr. Franje Tuđmana 35						


U  I M E  R E P U B L I K E  H R V A T S K E

R J E Š E N J E


          Trgovački sud u Zadru, OIB: 39670464653, po sudskoj savjetnici Anamariji Kovačić Milković, odlučujući o zahtjevu Financijske agencije, Regionalnog centra Split, Podružnice Zadar, Ivana Danila 4, OIB 85821130368, za provedbu skraćenoga stečajnog postupka nad dužnikom AVANTURA PRVA d.o.o., Zadar, Ulica postrojbi specijalne policije Zadar 12, OIB 68896586199, dana 21. prosinca 2017.,

r i j e š i o   j e

	Odbacuje se zahtjev Financijske agencije od 26. listopada 2017. za provedbu skraćenoga stečajnog postupka nad dužnikom AVANTURA PRVA d.o.o., Zadar, Ulica postrojbi specijalne policije Zadar 12, OIB 68896586199  kao nedopušten.  

Obrazloženje

	Financijska agencija je 26. listopada 2017. podnijela ovom sudu zahtjev za provedbu skraćenoga stečajnog postupka nad uvodno označenim dužnikom na temelju čl. 429. st. 1. Stečajnog zakona (Narodne novine broj 71/15, dalje: SZ) navodeći da isti na dan 24. listopada 2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u iznosu od 258.249,84 kn te da nema zaposlenih.
            Podneskom od 2. studenog 2017. dužnik je obavijestio ovaj sud da je Trgovačkom sudu u Zadru 28. kolovoza 2017. podnio prijedlog za otvaranje predstečajnog postupka. 
Odredbom čl. 15. st. 2. SZ-a propisano je da ako je pokrenut predstečajni postupak, do njegova završetka nije dopušteno pokretanje stečajnog postupka.
Sud je po službenoj dužnosti pribavio spis ovog suda poslovni broj: St-374/17 te utvrdio da je dužnik dana 24. kolovoza 2017. podnio prijedlog za otvaranje predstečajnog postupka i da se Trgovački sud u Zadru rješenjem poslovni broj: St-374/17-4 od 30. kolovoza 2017. oglasio mjesno nenadležnim za postupanje te je odlučio po pravomoćnosti rješenja predmet ustupiti stvarno i mjesno nadležnom Trgovačkom sudu u Bjelovaru. Nadalje, rješenjem Trgovačkog suda u Bjelovaru poslovni broj: 5 St-812/2017-2 od 29. studenog 2017. otvoren je predstečajni postupak nad uvodno označenim dužnikom. 
Slijedom navedenog, a temeljem ranije citirane odredbe čl. 15. st. 2. SZ-a riješeno je kao u izreci rješenja.

U Zadru 21. prosinca 2017. 
	                                             Sudska savjetnica 
Anamarija Kovačić Milković
	

Uputa o pravnom lijeku 
Protiv ovog rješenja sudskog savjetnika može se izjaviti žalba u roku od 8 dana od obavljene dostave istog, a dostava se smatra obavljenom istekom osmog dana od dana objave rješenja na mrežnoj stranici e-Oglasna ploča sudova (čl. 12. st. 1. i čl. 19. st. 1. i 2. SZ-a).  Žalba se podnosi ovom sudu u tri istovjetna primjerka, a o istoj odlučuje sudac pojedinac ovog suda (čl. 436.st.1. i 2. SZ-a). 


DNA:
          -FINA, RC Split, Podružnica Zadar,
          -stečajnom dužniku 
          -svima putem e-oglasne ploče,
          -u spis.




